རྒྱུས་ལོན་བྱུང་བ་ལྟར་ན།ཤར་ནུབ་ཕྱོགས་ཀྱི་རོགས་ལས་སློབ་གསོའི་དབུལ་སྐྱོར་ལས་གཞིས་དཔའ་ལུང་རྫོང་གི་ཡིག་ཚགས་ལས་ཏེ་བྱང་བུ་བྱིན་པའི་དབུལ་ཕོངས་སློབ་ཆེན་སློབ་མར་བྱ་དགའི་རོགས་སྐྱོར་བྱེད་པ་ནི་ཅང་སུའུ་ཞིང་ཆེན་ཝུའུ་ཞི་གྲོང་ཁྱེར་གྱིས་ལོ་ལྔའི་འཆར་གཞི་བཅུ་གསུམ་པའི་ཁྲོད་ཀྱི་དཔའ་ལུང་རྫོང་ལ་ཁ་གཏད་རོགས་སྐྱོར་བྱེད་པའི་བྱེད་ཐབས་གལ་ཆེན་ཞིག་ཡིན།དབུལ་ཕོངས་སློབ་ཆེན་སློབ་མར་རོགས་སྐྱོར་བྱེད་པའི་ལས་གཞི་དོན་འཁྱོལ་བྱེད་པའི་འཆར་འགོད་ལྟར།ཉིས་སྟོང་བཅུ་བདུན་ལོ་ནས་ཉིས་སྟོང་ཉི་ཤུ་ལོའི་བར་ལོ་རེར་ཉིན་ཧྲིལ་བོའི་ལམ་ལུགས་ཀྱི་དངོས་གཞིའི་སློབ་གླིང་དུ་རྒྱུགས་འཕྲོད་པའི་ཡིག་ཚགས་ལས་ཏེ་བྱང་བུ་བྱིན་པའི་དབུལ་ཕོངས་ཁྱིམ་ཚང་གི་སློབ་ཆེན་སློབ་མ་བཅུ་ལ་མི་རེར་སྒོར་ཁྲི་གཉིས་ཀྱི་ཚད་གཞི་ལྟར་རོགས་སྐྱོར་བྱེད་རྒྱུ་རེད།ཐེངས་འདིའི་རོགས་སྐྱོར་གྱིས་སྔོན་ཐོན་ལ་གཟེངས་བསྟོད་བྱེད་པ་དང་རྗེས་ལུས་ལ་སྐུལ་ལྕག་བཏང་སྟེ་རྒྱ་ཆེའི་ཡིག་ཚགས་ལས་ཏེ་བྱང་བུ་བྱིན་པའི་དབུལ་ཕོངས་ཁྱིམ་ཚང་གི་སློབ་མའི་སློབ་སྦྱོང་གི་ཧུར་བརྩོན་རང་བཞིན་སྐུལ་སློང་བྱས་པ་དང་།ནུས་ཡོད་སྒོས་དབུལ་ཕོངས་ཁྱིམ་ཚང་གི་སློབ་མ་སློབ་གྲྭ་འགྲོ་དཀའ་བའི་གནད་དོན་ཐག་བཅད།